CELEX: 52020DP0155
Language: lv
Date: 2020-06-18 00:00:00
Title: Eiropas Parlamenta lēmums par iebildumu neizteikšanu pret Komisijas 2020. gada 28. maija deleģēto regulu, ar ko groza 2015. gada 26. oktobra Deleģēto regulu (ES) 2016/101, ar ko papildina Eiropas Parlamenta un Padomes Regulu (ES) Nr. 575/2013 attiecībā uz piesardzīgas vērtēšanas regulatīviem tehniskajiem standartiem saskaņā ar Regulas (ES) Nr. 575/2013 105. panta 14. punktu (C(2020)03428 – 2020/2668(DEA))

8.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 362/179
            
         
      P9_TA(2020)0155
      Iebildumu neizteikšana pret deleģēto aktu: piesardzīgas vērtēšanas regulatīvie tehniskie standarti
      Eiropas Parlamenta lēmums par iebildumu neizteikšanu pret Komisijas 2020. gada 28. maija deleģēto regulu, ar ko groza 2015. gada 26. oktobra Deleģēto regulu (ES) 2016/101, ar ko papildina Eiropas Parlamenta un Padomes Regulu (ES) Nr. 575/2013 attiecībā uz piesardzīgas vērtēšanas regulatīviem tehniskajiem standartiem saskaņā ar Regulas (ES) Nr. 575/2013 105. panta 14. punktu (C(2020)03428 – 2020/2668(DEA))
      (2021/C 362/37)
      
         Eiropas Parlaments,
      
                  —
               
               
                  ņemot vērā Komisijas deleģēto regulu (C(2020)03428),
               
            
                  —
               
               
                  ņemot vērā Komisijas 2020. gada 29. maija vēstuli, kurā tā lūdz paziņot, ka Parlaments neizteiks iebildumus pret deleģēto regulu,
               
            
                  —
               
               
                  ņemot vērā Ekonomikas un monetārās komitejas 2020. gada 9. jūnija vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (1), un jo īpaši tās 105. panta 14. punktu,
               
            
                  —
               
               
                  ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (2),
               
            
                  —
               
               
                  ņemot vērā regulatīvā tehniskā standarta projektu (EBA/RTS/2020/04), ko Eiropas Banku iestāde iesniedza 2020. gada 22. aprīlī saskaņā ar Regulas (ES) Nr. 575/2013 105. panta 14. punktu,
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Ekonomikas un monetārās komitejas rezolūcijas priekšlikumu,
               
            
                  A.
               
               
                  tā kā, reaģējot uz Covid-19 uzliesmojumu, ar šo deleģēto aktu uz laiku groza banku nozares prudenciālo regulējumu; lai jo īpaši samazinātu ārkārtēja tirgus svārstīguma ietekmi uz piesardzīgas vērtēšanas sistēmu, ar deleģēto aktu uz laiku līdz 2020. gada 31. decembrim no 50 % līdz 66 % palielina apkopošanas koeficientu, ko izmanto kopējās papildu vērtības korekcijas (AVA) apjoma aprēķināšanai, rīkojoties saskaņā ar t. s. pamata pieeju, lai tādējādi ļautu iestādēm pārvarēt pašreizējo ārkārtējo tirgus svārstīgumu; tas samazinātu AVA kopsummu, tādējādi samazinot no iestāžu pirmā līmeņa pamata kapitāla atskaitīto summu (CETI);
               
            
                  B.
               
               
                  tā kā šim deleģētajam aktam būtu jāstājas spēkā pēc iespējas ātrāk, lai iestādēm nodrošinātu ātru kapitāla prasību atvieglošanu jau šajā ceturksnī un līdz gada beigām;
               
            
               
                  1.
               
               
                  paziņo, ka tas neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  OV L 176, 27.6.2013., 1. lpp.
      
      
         (2)  OV L 331, 15.12.2010., 12. lpp.